pythainlp/thai_wikipedia_clean_20230101 huggingface dataset:
แม้ว่าการครุ่นคิดโดยทั่วไปจะไม่ดีและสัมพันธ์กับความซึมเศร้า การคิดถึงและกล่าวถึงความรู้สึกตนเองมีประโยชน์ในสถานการณ์บางอย่าง
ตาม ศ. ที่มหาวิทยาลัยเท็กซัส ออสติน การเปิดเผยตนเองที่ดีสามารถลดความเครียดและความครุ่นคิด ถ้าการเปิดเผยนำไปสู่ความเข้าใจที่ดีขึ้นเกี่ยวกับเหตุของปัญหา
ดังนั้น ถ้าบุคคลแชร์ความรู้สึกตนเองกับผู้อื่นที่ตนมีความสัมพันธ์ที่ดี นี่อาจจะเป็นความเจริญงอกงาม
โดยเปรียบเทียบกัน เมื่อบุคคลครุ่นคิดซ้ำ ๆ ซาก ๆ และหมกหมุ่นอยู่ในปัญหาเดียวกันโดยที่ไม่ก้าวหน้า ก็จะมีโอกาสเกิดความซึมเศร้ามากขึ้น
ความสัมพันธ์กับแนวคิดอื่น ๆ.
ความครุ่นคิด (Rumination) คล้ายกันหรือเหลื่อมกันกับแนวคิด/โครงสร้างอื่น ๆ เช่น ความกลุ้มใจ (Worry) และความคิดเชิงลบอัตโนมัติ (negative automatic thought)
ความกลุ้มใจ.
ความครุ่นคิดปรากฏว่าสัมพันธ์อย่างใกล้ชิดกับความกลุ้มใจ (Worry) โดยสามารถนิยามความกลุ้มใจได้ว่า "ลูกโซ่ของความคิดและจินตภาพ ที่เต็มไปด้วยอารมณ์เชิงลบ และค่อนข้างควบคุมไม่ได้ เป็นการพยายามแก้ปัญหาในใจเกี่ยวกับประเด็นที่มีผลไม่แน่นอน แต่มีโอกาสที่จะมีผลลบอย่างน้อยหนึ่งอย่างหรือมากกว่านั้น"
มีการเปรียบเทียบความครุ่นคิดกับความกลุ้มใจ ซึ่งในทฤษฎีบางอย่าง ความครุ่นคิดเป็นรูปแบบหนึ่งของความกลุ่มใจ (เช่น S-REF)
นอกจากนั้นแล้ว นักวิจัยหลายคนได้ให้ข้อสังเกตว่า มีความเกิดร่วมกันของโรค (comorbidity) สูงระหว่างโรควิตกกังวล (GAD) และโรคซึมเศร้า (MDD)
คือ คนไข้ 60% ที่มีอาการของ GAD สามารถวินิจฉัยว่ามี MDD ด้วย
การเกิดร่วมอย่างสำคัญเช่นนี้ทำให้มีวรรณกรรมเพิ่มขึ้นเรื่อย ๆ เกี่ยวกับความเหลื่อมล้ำระหว่างความครุ่นคิด ซึ่งบ่อยครั้งศึกษาในเรื่อง MDD กับความกลุ้มใจ ซึ่งบ่อยครั้งศึกษาในเรื่อง GAD
ค่าวัดของความครุ่นคิดและความกลุ้มใจมีสหสัมพันธ์สูง เหนือกว่าค่าวัดอาการความวิตกกังวลและความซึมเศร้า (r=.66; Beck &amp; Perkins, 2001)
ทั้งความครุ่นคิดและความกลุ้มใจเหลื่อมกันในความสัมพันธ์กับโรควิตกกังวลและโรคซึมเศร้า แม้ว่าจะมีงานศึกษาที่แสดงความจำเพาะ (specificity) ของความครุ่นคิดกับโรคซึมเศร้าและความกลุ้มใจกับโรควิตกกังวล
นอกจากนั้นแล้ว มีการพบว่า ความครุ่นคิดสามารถพยากรณ์ความเปลี่ยนแปลงของอาการซึมเศร้าและของอาการวิตกกังวล และคนไข้ MDD รายงานระดับความกลุ้มใจคล้ายกับคนไข้ GAD
ดังนั้นโดยองค์รวมแล้ว งานวิจัยเหล่านี้แสดงว่า ความครุ่นคิดและความกลุ้มใจไม่ใช่แค่สัมพันธ์กันเท่านั้น เพราะแต่ละอย่างยังสัมพันธ์กับอาการของทั้งความซึมเศร้าและความวิตกกังวลอีกด้วย
มีงานศึกษาที่แสดงว่า เรื่องที่กลุ้มใจกับเรื่องที่ครุ่นคิดแตกต่างกัน
ความกลุ้มใจบ่อยครั้งเป็นเรื่องการแก้ปัญหาและเกี่ยวกับอนาคต ในขณะที่ความครุ่นคิดมักจะเป็นเรื่องความสูญเสียและเกี่ยวกับอดีต
ความครุ่นคิด เมื่อเทียบกับความกลุ้มใจ สัมพันธ์กับความพยายามและความมั่นใจที่น้อยกว่าในการแก้ปัญหา
มีการเสนอว่า ความครุ่นคิดและความกลุ้มใจมีหน้าที่ต่างกัน คือ ความครุ่นคิดสัมพันธ์กับความเชื่อว่าตัวเองมีส่วนในสถานการณ์มากกว่าและจำเป็นต้องเข้าใจมากกว่า เทียบกับความกลุ้มใจที่สัมพันธ์กับความต้องการหลีกเลี่ยงความคิดที่ทำให้กลุ้มใจ (Watkins 2004b)
ยังมีสมมติฐานอีกด้วยว่า ความกลุ้มใจเป็นเรื่องจินตนาการมากกว่าความครุ่นคิด
แต่ว่าหลักฐานเกี่ยวกับเรื่องนี้ไม่ลงรอยกัน
ดังนั้น โดยทั่วไปแล้ว งานศึกษาเหล่านี้แสดงว่า ความกลุ้มใจและความครุ่นคิดเป็นแนวคิดที่สัมพันธ์กันและทั้งสองต่างก็นำไปสู่ความซึมเศร้าและความวิตกกังวล
เป็นไปได้ว่า ความครุ่นคิดและความกลุ้มใจเป็นแบบการคิดซ้ำ ๆ ที่สัมพันธ์กัน และอาจจะชัดเจนกว่าถ้าจัดเป็นแบบย่อยของโครงสร้างที่ครอบคลุมแนวคิดทั้งสอง เช่น เป็นกลยุทธ์รับมือปัญหาแบบหลีกเลี่ยง (avoidant coping strategy)
ความคิดเชิงลบอัตโนมัติ.
มีการเปรียบเทียบความครุ่นคิดกับความคิดเชิงลบอัตโนมัติ (negative automatic thoughts) ที่นิยามว่าเป็นความคิดซ้ำ ๆ ที่มีตีมเกี่ยวกับความสูญเสียหรือความล้มเหลวส่วนบุคคล
ตาม ศ. จิตวิทยาที่มหาวิทยาลัยเยล (2004) เธอยืนยันว่า ความครุ่นคิด (ดังที่นิยามใน RST) ต่างจากความคิดเชิงลบอัตโนมัติ เพราะว่า ความคิดเชิงลบอัตโนมัติเป็นการประเมินแบบรวบรัด ถึงเรื่องความสูญเสียและความล้มเหลวในโรคซึมเศร้า ในขณะที่ความครุ่นคิดเป็นลูกโซ่ของความคิดที่ซ้ำ ๆ วนเวียน เป็นเรื่องลบ เกี่ยวกับตนเอง ที่อาจเกิดขึ้นโดยตอบสนองต่อความคิดเชิงลบอัตโนมัติในเบื้องต้น
เธอยังเสนอด้วยว่า ความครุ่นคิดอาจมีตีมเชิงลบที่พบในความคิดเชิงลบอัตโนมัตินอกเหนือไปจากการวิเคราะห์อาการ เหตุ และผลของความรู้สึก
หนังสือปี 2004 ยังให้หลักฐานที่สนับสนุนข้อสรุปนี้ คือ นักเขียนพบว่า ความครุ่นคิดสามารถพยากรณ์ความซึมเศร้าแม้เมื่อควบคุมการคิดเชิงลบ (negative cognition) ซึ่งแสดงว่า แนวคิดทั้งสองไม่ใช่เรื่องเดียวกัน และมีคุณค่าการพยากรณ์ที่ต่างกัน
แต่แม้ว่า จะมีการอ้างว่า ความครุ่นคิดและความคิดเชิงลบอัตโนมัติเป็นเรื่องที่แตกต่างกัน แต่ว่า Response Style Questionnaire ก็ได้ถูกคัดค้านในประเด็นว่ามีส่วนเหลื่อมกับความคิดเชิงลบอัตโนมัติ
คำภาษาอังกฤษว่า Rumination อาจหมายถึง
ความครุ่นคิด (จิตวิทยา)
บุคลิกภาพแบบเปิดเผยและบุคลิกภาพแบบเก็บตัว
ตำบลบ่อเหล็กลอง
ตำบลบ่อเหล็กลอง  เป็นตำบลหนึ่งของอำเภอลอง จังหวัดแพร่
เดิมทั้ง 8 หมู่บ้านของตำบลบ่อเหล็กลอง (ปัจจุบันมี 9 หมู่บ้าน) รวมอยู่ในเขตตำบลหัวทุ่ง เมื่อวันที่ 20 กันยายน พ.ศ. 2536 ได้แยกตำบลเพิ่มขึ้นอีก 1 ตำบล เนื่องจากในเขตตำบลหัวทุ่ง มีจำนวนหมู่บ้านมากเกินไป ทำให้เกิดความยุ่งยาก และลำบากในการปกครองดูแล ชื่อของตำบลตั้งชื่อตามแหล่งแร่เหล็ก ซึ่งเรียกว่า บ่อเหล็กลอง ซึ่งเดิมชาวบ้านเชื่อว่าเป็นแร่ที่มีคุณภาพดี มีความศักดิ์สิทธิ์นำมาทำอาวุธในสมัยโบราณ บ่อเหล็กนี้อยู่รอยต่อระหว่างบ้านนาตุ้ม ม. 2 และบ้านแม่ลอง ม. 4
ตำบลบ่อเหล็กตั้งอยู่ห่างจากตัวอำเภอลองไปทางทิศตะวันตกเฉียงใต้ไปตามทางหลวงแผ่นดินหมายเลข 1023 เป็นระยะทาง 9 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนท้องที่.
ตำบลบ่อเหล็กลองแบ่งพื้นที่การปกครองออกเป็น 9 หมู่บ้าน ได้แก่
การเดินทางสู่ตำบลบ่อเหล็กลองสามารถไปได้ 2 สาย คือ
กำแพงและคูเมืองเชียงใหม่
โบราณสถานวัดโมคลาน
Pleurodelinae
ความสนใจต่อสิ่งภายนอก-ความสนใจต่อสิ่งภายใน (จิตวิทยาบุคลิกภาพ)
ความสนใจภายนอก-ความสนใจภายใน (จิตวิทยาบุคลิกภาพ)
ความสนใจต่อสิ่งภายใน
ความสนใจภายนอก-ความสนใจภายใน
ความสนใจภายนอก
ความสนใจภายใน
คนสนใจต่อสิ่งภายนอก
คนสนใจภายนอก
คนสนใจต่อสิ่งภายใน
คนสนใจภายใน
Extraversion-introversion
Extravert
ความสนใจสิ่งภายนอก-ความสนใจสิ่งภายใน
ความสนใจสิ่งภายนอก
ความสนใจสิ่งภายใน
Extraversion and introversion
พลอย ศรนรินทร์ (เกิด 29 มกราคม พ.ศ. 2544) เป็นนักแสดงหญิงชาวไทย เริ่มเป็นที่รู้จักจากบทบาท ฝ้าย ในภาพยนตร์เรื่อง อาปัติ (2558)
พลอย ศรนรินทร์ เกิดวันที่ 29 มกราคม พ.ศ. 2544 ที่กรุงเทพมหานคร จบการศึกษาระดับมัธยมศึกษาที่โรงเรียนสาธิตมหาวิทยาลัยรามคำแหง ปัจจุบันศึกษาคณะมนุษยศาสตร์ เอกภาษาอังกฤษ มหาวิทยาลัยรามคำแหง พลอยเริ่มงานในวงการบันเทิงในขณะอายุ 6 ปีด้วยการแคสติ้งบทกำไลมาศผ่านจึงได้แสดงเรื่อง "พระทิณวงศ์" เป็นเรื่องแรก ซึ่งเป็นละครจักรๆ วงศ์ๆของบริษัท สามเศียร จำกัด โดยออกอากาศวันเสาร์-อาทิตย์ เวลา 8.00-9.00 น. ทางช่อง 7 เอชดี
หลังจากละครพระทิณวงศ์ พลอยได้แสดงละครจักรๆ วงศ์ๆต่ออีก 1 เรื่อง คือเรื่อง "สังข์ทอง" ในขณะที่อายุ 7 ปี จากนั้นในวัย 10 ปี ได้รับบทสมทบในกับภาพยนตร์เรื่อง "กระดึ๊บ" ของค่ายGTH และได้มีงานแสดงเข้ามาอย่างต่อเนื่อง (ตามที่ระบุไว้ในส่วนของผลงานด้านล่าง พร้อมลิ้งวิดีโอสำหรับรับชมย้อนหลังในปีพ.ศ. 2558) พลอยเริ่มเป็นที่รู้จักมากขึ้นจากการได้รับบทแรงในภาพยนตร์เรื่อง "อาปัติ" โดยรับบทเป็นเด็กสาวที่มีความสัมพันธ์ลึกซึ้งกับเณรรูปหนึ่ง ซึ่งบทนี้ทำให้พลอยแจ้งเกิดอย่างเต็มตัวในวงการบันเทิง และได้กระแสตอบรับทั้งจากผู้ชม และนักวิจารณ์อย่างมากมาย นอกจากนี้ใคร ๆ ต่างลงความเห็นว่าใบหน้าของพลอยคล้ายกับนักแสดงรุ่นแม่อย่างจินตหรา สุขพัฒน์ จนใครหลายคนเรียกพลอยว่า "จินตหรา 2"
พลอยได้รับรางวัลสุพรรณหงส์ สาขานักแสดงสมทบหญิงยอดเยี่ยม จากภาพยนตร์เรื่องสยามสแควร์ ในงาน"สุพรรณหงส์ ครั้งที่ 27" ประจำปี 2560 จัดขึ้นเมื่อค่ำวันอาทิตย์ที่ 11 มีนาคม พ.ศ. 2561 ณ ศูนยวัฒนธรรมแห่งประเทศไทย และรางวัลนักแสดงสมทบหญิงยอดเยี่ยมจากภาพยนตร์เรื่องสยามสแควร์ ในงาน "Thai Film Director​ Award" "ครั้งที่ 8" จัดขึ้นในวันที่ 4 เมษายน พ.ศ. 2561 ที่ Town In Town Hotel Bangkok
รางวัลรางวัลคมชัดลึก อวอร์ด
โกะ-ชิระกะวะ
นินอัน
นินอัน  ชื่อปี รัชศก ของ ญี่ปุ่น หลังจากปี เอะอิมัง และก่อนปี คาโอ โดยปีรัชศกนี้อยู่ในช่วง เดือนสิงหาคม ค.ศ. 1166 - เดือนเมษายน ค.ศ. 1169 ตรงกับรัชสมัย จักรพรรดิโระกุโจ และ จักรพรรดิทะกะกุระ
มู้ก
มู้ก (MOOC ) ย่อจาก Massive Open Online Course เป็นคอร์สออนไลน์ที่เน้นการมีส่วนร่วมและการเข้าถึงอย่างไม่จำกัดผ่านทางเวิลด์ไวด์เว็บ นอกเหนือจากการเรียนการสอนจากสื่อปกติ เช่นการอ่านหนังสือ การเข้าห้องเรียนนั่งฟัง และการแก้ปัญหาโจทย์ต่างๆ การสอนแบบมู้กจะเน้นการมีปฏิสัมพันธ์ระหว่างนักศึกษา อาจารย์ และผู้ช่วยสอนเป็นหลัก โดยมู้กกำลังเป็นประเด็นที่ถูกนำมาทำวิจัยในหัวข้อของการเรียนรู้ทางไกล
มู้กเริ่มเป็นที่รู้จักในปี 2551 และเริ่มเป็นที่นิยมในปี พ.ศ. 2555 เป็นต้นมา
มู้กในช่วงเริ่มต้นเน้นหลักในการเข้าถึงเนื้อหาแบบเปิด ที่เน้นการนำสื่อการเรียนการสอนมาใช้ซ้ำและเผยแพร่ออนไลน์ โดยต่อมาได้มีการเน้นการปฏิสัมพันธ์มากขึ้นเพื่อให้มีการพัฒนาความรู้ต่อยอดกันอีกต่อหนึ่ง
โจคิว
โจคิว  หรือ โชคิว เป็น ศักราชของญี่ปุ่น หลังจากปี เก็มโป และก่อนปี โจโอ โดยรัชศกนี้อยู่ในช่วงเดือนพฤษภาคม ค.ศ. 1219 - เดือนพฤษภาคม ค.ศ. 1222 จักรพรรดิผู้ครองราชย์ในศักราชนี้คือ จักรพรรดิจุนโตกุ (順徳天皇)
เหตุการณ์ในปีโจคิว.
การสละราชบัลลังก์ของจักรพรรดิจุนโตะกุครั้งนี้เกิดขึ้น 2 เดือนหลังจาก สงครามปีโจคิว ทำให้พระองค์มิได้รับการยอมรับว่าเป็นจักรพรรดิจนกระทั่งปี ค.ศ. 1870 ในรัชสมัยของ จักรพรรดิเมจิ พระองค์จึงได้รับการรับรองขึ้นเป็นจักรพรรดิอีกครั้ง
ชลนสร สัจจกุล
ชลนสร สัจจกุล (เกิด 18 พฤศจิกายน พ.ศ. 2539) หรือเป็นที่รู้จักในชื่อ สร  เป็นนักร้องชาวไทย ทำงานหลักอยู่ในประเทศเกาหลีใต้ เธอเป็นที่รู้จักในฐานะผู้ชนะของรายการ"เคป็อปสตาร์ฮันต์ซีซัน 1" ในปี พ.ศ. 2554 และต่อมาได้เป็นสมาชิกของเกิร์ลกรุปเกาหลีใต้ ซีแอลซี ภายใต้สังกัดคิวบ์เอนเตอร์เทนเมนต์
ชลนสร สัจจกุล เกิดเมื่อวันที่ 18 พฤศจิกายน พ.ศ. 2539 ที่กรุงเทพมหานคร ประเทศไทย เป็นบุตรของนายวนัสธนา สัจจกุล มีพี่น้องทั้งหมด 4 คน โดยชลนสรเป็นบุตรคนสุดท้องและเป็นบุตรนอกสมรสของนายวนัสธนา สัจจกุล เธอมีพี่ชาย 2 คน (หนึ่งในนั้นคือ ธีรภัทร์ สัจจกุล) และพี่สาวอีก 1 คน ก่อนที่ชลนสรจะไปเป็นเด็กฝึกหัดของประเทศเกาหลีใต้เธอยังเคยแสดงละครโทรทัศน์เรื่อง"ไฟอมตะ" ในปี พ.ศ. 2553
2554–2558: การเปิดตัวในฐานะสมาชิกวงซีแอลซี.
ในปีพ.ศ. 2554 ชลนสรได้เข้าร่วมการแข่งขันในรายการ เคป็อปสตาร์ฮันต์ ซีซัน 1 ออกอากาศทางสถานี TvN จนได้เป็น 1 ใน 2 คนที่เป็นตัวแทนจากประเทศไทยไปประกวดที่ประเทศเกาหลีใต้ ก่อนจะชนะการแข่งขันและเซ็นสัญญาเป็นศิลปินฝึกหัดเป็นเวลา 3 ปีกับค่ายคิวบ์เอนเตอร์เทนเมนต์ และชลนสรเป็นศิลปินคนไทยคนแรกของค่ายอีกด้วย
หลังจากเป็นเด็กฝักหัดครบ 3 ปี ชลนสรได้รับการเปิดเผยในฐานะสมาชิกคนแรกของเกิร์ลกรุปซีแอลซี และได้รับการเปิดตัวอย่างเป็นทางการเมื่อวันที่ 19 มีนาคม พ.ศ. 2558 พร้อมอีพี "เฟิร์สเลิฟ"
2559–2564: การทำงานวง และการเริ่มทำงานเดี่ยว.
ในปีพ.ศ. 2561 ชลนสรได้ร่วมงานกับกระทรวงการต่างประเทศในฐานะเยาวชนไทยที่สร้างชื่อเสียงในต่างประเทศ และในวาระครบรอบ 60 ปี การสถาปนาความสัมพันธ์ทางการทูตไทย - สาธารณรัฐเกาหลี และนอกจากนี้เธอยังมีโอกาสกลับมาร่วมถ่ายรายการโทรทัศน์ของประเทศไทยอยู่หลายครั้ง
ปัจจุบัน: การยุติสัญญากับทางต้นสังกัด.
เมื่อวันที่ 16 พฤศจิกายน พ.ศ. 2564 ทางต้นสังกัดคิวบ์เอนเตอร์เทนเมนต์ได้ออกมาประกาศยุติสัญญากับสรอย่างเป็นทางการ โดยพูดคุยตกลงกันทั้งสองฝ่ายด้วยดี และเธอเองก็ออกจากวงซีแอลซีอย่างถาวรแล้วเช่นกัน ซึ่งตามรายงานจากสื่อของเกาหลีระบุว่า สาเหตุยุติสัญญาเกิดจากการที่สรมีประเด็นให้เป็นที่วิพากษ์วิจารณ์หลายครั้งจากวิดีโอในติ๊กต็อกของเธอ โดยเฉพาะประเด็นละเอียดอ่อนเรื่องการเหยียดเชื้อชาติและเหยียดสีผิว แต่หลังจากที่เธอออกจากต้นสังกัดก็ได้มีการออกมาขอโทษผ่านช่องทางอินสตาแกรมของเธอ
วงศ์กบลื่น
วงศ์กบลื่น  เป็นวงศ์ของกบที่มีขนาดใหญ่ ใช้ชื่อวงศ์ว่า Conrauidae และมีเพียงสกุลเดียวคือ "Conraua" ซึ่งในบางข้อมูลจัดให้อยู่ในวงศ์ Petropedetidae (ซึ่งบางข้อมูลวงศ์ Petropedetidae นี้ถูกเรียกว่า Petropedetinae จัดเป็นวงศ์ย่อยของวงศ์ Ranidae หรือกบแท้อีกที )
เป็นกบที่มีขนาดใหญ่ พบกระจายพันธุ์เฉพาะในทวีปแอฟริกา ตั้งแต่แถบใต้สะฮารา โดยมีสมาชิกในวงศ์คือ กบโกไลแอท เป็นกบที่มีขนาดใหญ่ที่สุดในโลก มีความยาวถึง 32 เซนติเมตร (13 นิ้ว) ตั้งแต่ปลายจมูกจรดก้นกบ และมีน้ำหนักมากถึง 3.3 กิโลกรัม (7.3 ปอนด์) พบทั้งหมด 6 ชนิด โดยที่มี 4 ชนิดกำลังถูกคุกคาม
โดยที่ชื่อวงศ์และสกุลตั้งขึ้นเพื่อเป็นเกียรติแก่ กุสตาฟ คอนรู พ่อค้าและนายหน้าแรงงานชาวเยอรมัน เป็นผู้ที่สะสมต้นแบบแรกของกบในวงศ์นี้จนกระทั่งได้รับการอนุกรมวิธาน คือ "Conraua robusta"
Conrauidae
วอลเลซ แคโรเธอส์
วอลเลซ ฮูม แคโรเธอส์ (; 27 เมษายน ค.ศ. 1896 – 29 เมษายน ค.ศ. 1937) เป็นนักเคมีชาวอเมริกัน เกิดที่เมืองเบอร์ลิงตัน รัฐไอโอวา เป็นบุตรของอิราและแมรี อีวาลินา แคโรเธอส์ วอลเลซเป็นบุตรคนโตในจำนวนพี่น้อง 4 คน เขาเรียนที่โรงเรียนและวิทยาลัยพาณิชยศาสตร์ในเมืองดิมอยน์ ก่อนจะเรียนต่อปริญญาตรีที่วิทยาลัยทาร์คิโอและเรียนจบปริญญาโทจากมหาวิทยาลัยอิลลินอยส์ หลังเรียนจบวอลเลซทำงานเป็นอาจารย์สอนวิชาเคมีที่มหาวิทยาลัยเซาท์ดาโคตาเป็นเวลา 1 ปี ก่อนจะกลับมาเรียนต่อปริญญาเอกที่มหาวิทยาลัยอิลลินอยส์
หลังเรียนจบปริญญาเอก วอลเลซเป็นอาจารย์สอนที่มหาวิทยาลัยอิลลินอยส์และมหาวิทยาลัยฮาร์วาร์ด เขาได้รับคำเชิญให้มาทำงานที่สถานีวิจัยของบริษัทดูปองท์ในปี ค.ศ. 1928 สองปีต่อมาวอลเลซร่วมกับเอลเมอร์ ไคเซอร์ โบลตันคิดค้นนีโอพรีน ซึ่งเป็นยางสังเคราะห์ที่ได้จากกระบวนการพอลิเมอไรเซชันของคลอโรพรีน ในปี ค.ศ. 1935 หลังจากรักษาอาการป่วยเป็นโรคซึมเศร้า แคโรเธอส์กลับมาศึกษาสารกลุ่มพอลิแอไมด์จนค้นพบไนลอน ซึ่งเป็นพลาสติกสังเคราะห์ที่มีความทนทานสูง จากความสำเร็จดังกล่าว วอลเลซได้รับเลือกให้เป็นภาคีสมาชิกสถาบันวิทยาศาสตร์แห่งชาติ แต่สุขภาพจิตของเขากลับยิ่งย่ำแย่ลง หลังน้องสาว อิโซเบลเสียชีวิตด้วยโรคปอดบวม วอลเลซตัดสินใจกระทำอัตวินิบาตกรรมในปี ค.ศ. 1937
ด้านชีวิตส่วนตัว วอลเลซเคยมีความสัมพันธ์กับซิลเวีย มัวร์ แต่ต่อมาแต่งงานกับเฮเลน สวีทแมนในปี ค.ศ. 1936 บุตรสาวของทั้งคู่ เจน เกิดในเดือนพฤศจิกายน ค.ศ. 1937
โตชิอากิ นิชิโอกะ
เจสซี ลินการ์ด
เจสซี เอลลิส ลินการ์ด (; เกิด 15 ธันวาคม ค.ศ. 1992) เป็นนักฟุตบอลชาวอังกฤษ ปัจจุบันเล่นในตำแหน่งกองกลางตัวรุก หรือตำแหน่งปีกให้แก่นอตทิงแฮมฟอเรสต์ และทีมชาติอังกฤษ
ลินการ์ด ลงเล่นการแข่งขันชุดใหญ่เป็นครั้งแรกขณะถูกยืมตัวให้กับเลสเตอร์ซิตี ในปี ค.ศ. 2012 และถูกการยืมตัวไปยังเบอร์มิงแฮมซิตี และไบรตันแอนด์โฮฟอัลเบียน ในช่วงฤดูกาล 2013–14 และที่ ดาร์บีเคาน์ตี ในปี ค.ศ. 2015 ก่อนถูกดันขึ้นชุดใหญ่และช่วยให้แมนเชสเตอร์ยูไนเต็ด คว้าแชมป์การแข่งขัน ยูฟ่ายูโรปาลีก, เอฟเอคัพ, เอฟเอคอมมิวนิตีชีลด์ และ อีเอฟแอลคัพ อย่างละ 1 สมัย โดยเขาสามารถทำประตูได้ถึง 3 นัดจาก 4 นัดในรอบชิงชนะเลิศ
เขายังเป็นตัวแทนของทีมชาติอังกฤษในระดับอายุไม่เกิน 17 ปี และอายุไม่เกิน 21 ปี ตามลำดับก่อนที่จะได้ลงเล่นในชุดใหญ่ในเดือนตุลาคม ค.ศ. 2016 และเขาเป็น 1 ใน 23 คนของทีมชาติอังกฤษในการแข่งขันฟุตบอลโลก 2018 ที่รัสเซียเป็นเจ้าภาพ โดยอังกฤษจบลำดับที่สี่ในการแข่งขันครั้งนั้น
แมนเชสเตอร์ยูไนเต็ด ชุดเยาวชน
Mesotriton
สนามกีฬาแห่งมารากานัง
ห้องชุด
ราชบัลลังก์ดอกเบญจมาศ
ราชบัลลังก์ดอกเบญจมาศ ( , ) ราชบัลลังก์ที่ใช้ประกอบ พระราชพิธีราชาภิเษกของจักรพรรดิญี่ปุ่น ซึ่งประดิษฐานอยู่ ณ ท้องพระโรง ชิชินเด็น ในพระราชวังหลวงเคียวโตะ โดยจักรพรรดิพระองค์ล่าสุดที่ได้ประทับบนราชบัลลังก์นี้คือสมเด็จพระจักรพรรดินารูฮิโตะ ในคราวพระราชพิธีราชาภิเษกเมื่อวันที่ 22 ตุลาคม ค.ศ. 2019
ประเทศญี่ปุ่นนั้นเป็นประเทศที่มีการสืบทอดสันตติวงศ์มายาวนานที่สุดในโลก ซึ่งมีความคล้ายคลึงกันกับราชวงศ์อังกฤษ ราชบัลลังก์ดอกเบญจมาศนั้นเกิดขึ้นจากแนวคิดนามนัย ที่แสดงถึงพระจักรพรรดิและอำนาจทางกฎหมายในการดำรงอยู่ของรัฐบาล ซึ่งแตกต่างจากอังกฤษ แนวคิดของสถาบันพระมหากษัตริย์ในญี่ปุ่นนั้นพัฒนามา โดยแตกต่างจากแนวคิดเดิมในช่วงก่อนปี ค.ศ. 1947 ตัวอย่างเช่น การไม่ให้มีการรับรู้ถึงการแยกทรัพย์สินของรัฐชาติออกจากตัวบุคคล และการครอบครองทรัพย์สินส่วนพระองค์ของพระจักรพรรดิ
ตามตำนานกล่าวว่า ราชวงศ์ญี่ปุ่นนั้นได้สถาปนาขึ้นในช่วง 660 ปีก่อนคริสตกาล โดยจักรพรรดิจิมมุ และในปัจจุบันนั้น สมเด็จพระจักรพรรดินารูฮิโตะ ได้ขึ้นครองราชบัลลังก์ดอกเบญจมาศมาเป็นจักรพรรดิพระองค์ที่ 126 แห่งราชวงศ์ญี่ปุ่น และตามบันทึกประวัติศาสตร์ที่ยังคงหลงเหลืออยู่นั้น ได้พาย้อนกลับไปในรัชสมัยของจักรพรรดิโอจิง ว่าพระองค์ได้ทรงครองราชสมบัติในช่วงต้นศตวรรษที่ 4
ในช่วงคริสต์ทศวรรษที่ 1920 เจ้าชายฮิโระฮิโตะ มกุฎราชกุมารแห่งญี่ปุ่น ได้ทำหน้าที่เป็นผู้สำเร็จราชการแทนพระองค์ในช่วงเวลาหลายปีในการปกครองของพระราชบิดา เมื่อจักรพรรดิไทโชพระราชบิดา มีพระวรกายที่ไม่สามารถปฏิบัติพระราชกรณียกิจใด ๆ ได้ ถึงอย่างไรก็ตาม เจ้าชายฮิโระฮิโตะนั้น ก็ยังคงขาดพระราชอำนาจ นั้นก็คือการครองราชย์บนพระราชบัลลังก์ ซึ่งพระองค์นั้นสามารถมีพระราชอำนาจได้อย่างสมบูรณ์ ก็ต่อเมื่อพระราชบิดาของพระองค์ได้เสด็จสวรรคตลงแล้วเท่านั้น
รัฐธรรมนูญฉบับปัจจุบันของญี่ปุ่น ถือว่าพระจักรพรรดินั้นเป็น "สัญลักษณ์ของรัฐและความสามัคคีของประชาชน" โดยให้องค์พระจักรพรรดินั้นทรงปกครองตามระบอบราชาธิปไตยภายใต้รัฐธรรมนูญ ความหมายเชิงนามนัยของ "ราชบัลลังก์ดอกเบญจมาศ" นั้นได้รวมถึงสถาบันพระมหากษัตริย์ในปัจจุบันและรายพระนามพระจักรพรรดิตามลำดับทั้งในตำนานและในประวัติศาสตร์ของราชวงศ์ญี่ปุ่น
"ทากามิกูระ".
ราชบัลลังก์ "ทากามิกูระ"  จริง ๆ นั้นตั้งอยู่ที่พระราชวังหลวงเกียวโต เป็นราชบังลังก์ที่เก่าแก่ที่สุดที่ถูกใช้โดยราชวงศ์ญี่ปุ่น และยังคงอยู่มาจนถึงยุคปัจจุบัน รูปแบบราชบัลลังก์ในปัจจุบัน ถูกสร้างขึ้นเพื่อใช้ในพระราชพิธีบรมราชาภิเษกของจักรพรรดิไทโช ในปี ค.ศ. 1912 โดยราชบัลลังก์นั้น จะตั้งอยู่บนแท่นยกพื้นรูปแปดเหลี่ยม ขนาดสูง 5 เมตร (16 ฟุต) เหนือพื้น ซึ่งจะแบ่งตามส่วนที่ว่างของห้องราชบัลลังก์ด้วยผ้าม่าน
มานี สุมนนัฎ
ห้วยทับทัน (แก้ความกำกวม)
ตำบลห้วยทับทัน อาจหมายถึง
อัลไพน์ ซาลาแมนเดอร์
Thai Lion Air
ต่วยตูนส์
เอแอนด์เอ็มอ็อกโทนเรเคิดส์
เอแอนด์เอ็มอ็อกโทนเรเคิดส์  เป็นค่ายเพลงอเมริกัน เป็นกิจการร่วมค้าระหว่างค่ายยูนิเวอร์ซัลมิวสิกกรุป และอ็อกโทนเรเคิดส์
ค่ายเปิดแทนค่ายเดิม เอแอนด์เอ็มเรเคิดส์ ของอินเตอร์สโคป-เกฟเฟน-เอแอนด์เอ็ม ที่ปิดตัวไป นอกจากเป็นค่ายบันทึกเสียงดนตรีแล้ว เอแอนด์เอ็มอ็อกโทนยังดำเนินธุรกิจเกี่ยวกับสื่อสิ่งพิมพ์ สินค้า และกิจการทัวร์เกี่ยวกับดนตรีด้วย
เอแอนด์เอ็ม/อ็อกโทน
เอแอนด์เอ็มอ็อกโทน
เห็ดเมา
โฮเง็ง
โฮเง็ง  เป็น ศักราชของญี่ปุ่น หลังปี คิวจู และก่อนปี เฮจิ ช่วงเวลานี้กินเวลาหลายปีตั้งแต่ เมษายน ค.ศ. 1156 - เมษายน ค.ศ. 1159 จักรพรรดิผู้ครองราชย์คือ จักรพรรดิโกะ-ชิรากาวะ (後白河天皇) และ จักรพรรดินิโจ (二条天皇)
เห็ดหัวกรวดครีบเขียว
เห็ดหัวกรวดครีบเขียว หรือ เห็ดกระโดงตีนต่ำ  เห็ดประเภทเห็ดเมาหรือเห็ดพิษชนิดหนึ่ง มีลักษณะดอกเห็ดเมื่อยังอ่อนเป็นก้อนกลมแล้วเจริญบานออกเป็นร่ม หมวกสีขาวกว้าง 10–20 เซนติเมตร กลางหมวกมีสีน้ำตาล ซึ่งแตกออกเป็นเกล็ดรูปสี่เหลี่ยมกระจายออกไปถึงกึ่งกลางหมวก ครีบสีขาว เมื่อแก่จัดจะเป็นสีเทาอมเขียวหม่น ก้านรูปทรงกระบอกสีขาว โคนก้านใหญ่เป็นกระเปาะเล็กน้อย ใต้หมวกมีวงแหวนใหญ่และหนา ขอบสีน้ำตาล ขอบล่างสีขาว สปอร์รูปไข่สีเขียวอ่อน มักขึ้นตามสนามหญ้าและทุ่งนา เป็นเห็ดที่รับประทานแล้วก่อให้เกิดอาการเวียนหัว, อาเจียน แต่ไม่ร้ายแรงถึงขั้นเสียชีวิต
เป็นเห็ดที่มักขึ้นในช่วงฤดูฝน พบกระจายทั่วโลกทั้งในเขตหนาวและเขตอบอุ่น พบได้ในทวีปอเมริกาเหนือและแคลิฟอร์เนีย ในทวีปยุโรป, ไซปรัสและออสเตรเลีย
เห็ดกระโดงตีนต่ำ
เห็ดหมวกจีน
เห็ดหมวกจีน  เป็นเห็ดประเภทเห็ดพิษหรือเห็ดเมาชนิดหนึ่งที่พบได้ในประเทศไทย
มีลักษณะหมวกสีเหลืองอมน้ำตาล กลางหมวกเป็นปุ่มนูน ผิวหมวกหยาบ ขอบหมวกฉีกเมื่อบาน ก้านสีขาวนวล หรือเหลือง มีขนละเอียด สารพิษ มีฤทธิ์ส่งผลต่อระบบประสาท เป็นเห็ดอีกกลุ่มที่ก่อให้เกิดการระคายเคืองระบบทางเดินอาหาร ทำให้เกิดอาการท้องเสีย เป็นเห็ดที่รับประทานแล้วพิษจะไม่ร้ายแรงถึงขึ้นเสียชีวิต แต่หากมีการดื่มเครื่องดื่มแอลกอฮอล์ร่วมด้วย จะก่อให้เกิดอาการรุนแรงยิ่งขึ้น
Inocybe rimosa
Inocybe fastigiata
โทะบะ
หู ยฺหวี่เวย์
แมรีเซเลสต์
แมรีเซเลสต์ (; หรือสะกดผิดเป็น "Marie Celeste") เป็นเรือใบลำหนึ่งที่เป็นปริศนาและกลายเป็นเรื่องเล่าลือว่าเป็นเรือผีสิงเช่นเดียวกับฟลายอิงดัตช์แมนอันโด่งดัง หรืออาร์เอ็มเอสควีนแมรี
แมรีเซเลสต์ เป็นเรือใบสองเสาความสูงของเสากระโดง 100 ฟุต สัญชาติอเมริกัน แล่นออกจากท่าเรือในนิวยอร์ก สหรัฐอเมริกา เพื่อไปสู่เมืองเจนัว ในอิตาลี เมื่อวันที่ 7 พฤศจิกายน ค.ศ. 1872 โดยมีกัปตันชื่อ เบนจามิน บริกก์ พร้อมด้วยภรรยา ซาราห์ และโซเฟีย บุตรสาวซึ่งเป็นเพียงเด็กเล็กอายุ 2 ขวบ และมีผู้โดยสารซึ่งเป็นลูกเรือรวมทั้งหมด 11 คน
แมรีเซเลสต์กลายเป็นเรือร้างไม่มีผู้โดยสารและลอยอยู่กลางทะเล จนกระทั่งเรือเดอีกราเซีย เรือบรรทุกสินค้าสัญชาติอังกฤษมาเจอเข้า ที่บริเวณใกล้กับหมู่เกาะอะโซร์ส ของโปรตุเกส ในบ่ายของวันที่ 5 ธันวาคม ปีเดียวกัน โดยขณะที่เจอเป็นเรือร้างไม่มีผู้โดยสาร ใบเรือที่สูงสุดฉีกขาดลง แต่สภาพทุกอย่างบนเรือยังดีอยู่ โต๊ะอาหารของกัปตันยังพบร่องรอยไข่ลวกกระเทาะเปลือกทิ้งไว้โดยไม่ตักรับประทาน ขนมปังและจานซุปยังวางอยู่บนโต๊ะ ไปป์ถูกวางไว้รอจุดไฟ รองเท้าบูตถูกวางทิ้งทั้งที่ยังขัดค้างไว้อยู่ สมุดโน้ตของซาราห์ ภรรยาของกัปตันเปิดคาเหมือนยังเขียนค้างอยู่ แต่ก็ยังมีข้าวของหลายอย่างกระจุยกระจายเหมือนถูกรื้อค้น เช่นเดียวกับปูมเรือ โดยวันสุดท้ายที่มีการบันทึกคือวันที่ 25 พฤศจิกายน หรือประมาณ 10 วันมาแล้ว โดยระบุว่าตำแหน่งที่เรืออยู่นั้นห่างจากจุดที่เจอถึงเกือบ 100 ไมล์
เดวิด มอร์เฮาส์ กัปตันเรือเดอีกราเซียได้ลากจูงแมรีเซเลสต์เข้าสู่ท่า และอ้างว่าตนต้องได้รับส่วนแบ่งจากการเป็นผู้ค้นพบ จนกลายเป็นการไต่สวนของอัยการท้องถิ่น มีความเชื่อมากมายเกี่ยวกับการหายตัวไปของกัปตันและครอบครัวรวมถึงผู้โดยสารทั้งหมด เพราะอัยการผู้เป็นหัวหน้าของการไต่สวนคดีนี้ไม่เชื่อคำกล่าวอ้างของกัปตันมอร์เฮาส์ โดยเชื่อว่ากัปตันบริกก์อาจจะร่วมมือกับกัปตันมอร์เฮาส์เพื่อต้องการเงินประกัน จึงสร้างเรื่องขึ้นมา
โดยเรือแมรีเซเลสต์ มีการกล่าวว่าเป็นเรืออาถรรพ์หรือต้องคำสาป มีอุปสรรคและหายนะนานัปการตั้งแต่เริ่มสร้างในปี ค.ศ. 1860 โดยใช้ชื่อแต่แรกเริ่มว่า "แอมะซอน" กล่าวกันว่า เรือไม่ยอมแล่นหลังจากถูกปล่อยลงน้ำแล้วถึง 3 วัน รวมถึงเมื่อแล่นออกไปแล้ว กัปตันก็ป่วยหนักจนลูกเรือต้องนำพาตัวเขากลับขึ้นฝั่ง เป็นต้น
มีคำกล่าวอ้างของพยานคนหนึ่งชื่อ เจ. ฮาบาคัค เจฟสัน ซึ่งอ้างว่า เพราะผู้โดยสารคนหนึ่งเป็นโรคจิต และได้คลุ้มคลั่งอาละวาดขึ้นมาและได้ฆ่าคนบนเรือทั้งหมด เพราะมีหลักฐานชิ้นหนึ่งที่ค้นพบคือ มีดประจำตัวของกัปตันบริกก์ที่พบมีคราบเลือดติดอยู่และมีสิ่งที่คล้ายคราบเลือดติดกับกราบเรืออยู่ด้วย ซึ่งคำกล่าวอ้างของพยานผู้นี้ได้ก่อให้เกิดเป็นความสนใจขึ้นมา และกลายเป็นหนึ่งในแรงบันดาลใจให้กับอาร์เธอร์ โคนัน ดอยล์ ในวัยหนุ่ม นำไปแต่งเป็นนวนิยายที่โด่งดังมีชื่อเสียงขึ้นมา คือ "เชอร์ล็อก โฮมส์"
มีทฤษฎีมากมายเกี่ยวกับการหายตัวไปของลูกเรือ ทั้งถูกสัตว์ประหลาดใต้ทะเลจู่โจม หรือถูกโจรสลัดปล้นและได้สังหารทุกคนทิ้งทะเลหมด แต่ข้อสันนิษฐานที่เป็นไปได้มากที่สุด คือ เรือแมรีเซเลสต์นั้นบรรทุกแอลกอฮอล์จำนวนมากในถังไม้ แม้สภาพของถังบรรจุเหล่านั้นจะยังมีสภาพดีอยู่ แต่ทว่าการสืบสวนของคดีนี้พบว่ามีบางถังมีร่องรอยฉีกขาด เป็นไปได้ว่าเรือเจอกับสภาพอากาศที่แปรปรวน ทำให้แอลกอฮอล์ระเหยออกมา ซึ่งมีสภาพเป็นสารพิษ ทำให้ไม่มีอากาศหายใจและเกิดภาพหลอน ทุกคนจึงหลบไปอยู่ห้องใต้ท้องเรือ จนกระทั่งตัดสินใจสละเรือลงเรือบด หมายจะให้แอลกอฮอล์ระเหยไปให้หมดโดยผูกเชือกไว้กับเรือแมรีเซเลสต์ แต่ปรากฏว่า สภาพอากาศไม่ดีขึ้นและเรือแมรีเซเลสต์ก็ยังคงแล่นต่อไปโดยไม่มีผู้บังคับ จนในที่สุดเชือกได้ขาดลง ทั้งหมดจึงต้องลอยคว้างอยู่กลางทะเล และคงเสียชีวิตทั้งหมดจากการขาดอาหาร
แมรีเซเลส
Marie Celeste
สงครามยมคิปปูร์
สงครามยมคิปปูร์, สงครามเราะมะฎอนหรือสงครามตุลาคม (; ' หรือ מלחמת יום כיפור ') เป็นสงครามรบกันระหว่างแนวร่วมรัฐอาหรับซึ่งมีประเทศอียิปต์และซีเรียเป็นผู้นำต่ออิสราเอลตั้งแต่วันที่ 6 ถึง 25 ตุลาคม 2516 การสู้รบส่วนใหญ่เกิดในคาบสมุทรไซนายและที่ราบสูงโกลัน ดินแดนซึ่งอิสราเอลยึดครองตั้งแต่สงครามหกวันเมื่อปี 2510 ประธานาธิบดีอียิปต์ อันวัร อัสซาดาต ยังต้องการเปิดคลองสุเอซอีกครั้ง ทั้งสองประเทศมิได้วางแผนเจาะจงทำลายอิสราเอล แต่ผู้นำอิสราเอลไม่อาจมั่นใจได้
สงครามเริ่มต้นเมื่อแนวร่วมอาหรับเปิดฉากจู่โจมร่วมต่อที่ตั้งของอิสราเอลในดินแดนที่อิสราเอลยึดครองในวันยมคิปปูร์ (Yom Kippur) ซึ่งเป็นวันศักดิ์สิทธิ์ที่สุดในศาสนายูดาย ซึ่งในปีนั้นยังตรงกับเดือนเราะมะฎอนศักดิ์สิทธิ์ของศาสนาอิสลามด้วย กำลังอียิปต์และซีเรียข้ามเส้นหยุดยิงเข้าสู่คาบสมุทรไซนายและที่ราบสูงโกลันตามลำดับ ทั้งสหรัฐอเมริกาและสหภาพโซเวียตเริ่มความพยายามส่งกำลังบำรุงแก่พันธมิตรของตนระหว่างสงคราม และนำไปสู่การเกือบเผชิญหน้ากันระหว่างอภิมหาอำนาจนิวเคลียร์สองประเทศ
สงครามเริ่มต้นด้วยการข้ามคลองสุเอซครั้งใหญ่ที่สำเร็จของอียิปต์ หลังข้ามเส้นหยุดยิง กำลังอียิปต์รุดหน้าโดยแทบไม่มีการต้านทานเข้าสู่คาบสมุทรไซนาย หลังสามวันผ่านไป อิสราเอลได้ระดมพลกำลังส่วนใหญ่และหยุดยั้งการรุกของอียิปต์ ทำให้เกิดการตรึงอำนาจทางทหาร ฝ่ายซีเรียประสานงานการโจมตีที่ราบสูงโกลันให้พร้อมกับการรุกของอียิปต์ และทีแรกได้ดินแดนเพิ่มอย่างคุกคามสู่ดินแดนที่อิสราเอลถือครอง ทว่า ภายในสามวัน กำลังอิสราเอลผลักซีเรียเข้าสู่เส้นหยุดยิงก่อนสงคราม จากนั้นกำลังป้องกันอิสราเอลเปิดฉากการตีโต้ตอบสี่วันลึกเข้าไปในประเทศซีเรีย ภายในหนึ่งสัปดาห์ ปืนใหญ่อิสราเอลเริ่มระดมยิงชานกรุงดามัสกัส เมื่อประธานาธิบดีอียิปต์ซาดาตเริ่มกังวลเกี่ยวกับบูรณภาพของพันธมิตรหลักของเขา เขาเชื่อว่าการยึดจุดผ่านยุทธศาสตร์สองจุดซึ่งตั้งอยู่ลึกในไซนายจะทำให้ฐานะของเขาแข็งแรงขึ้นระหว่างการเจรจาหลังสงคราม ฉะนั้นเขาจึงสั่งให้อียิปต์กลับไปรุกอีก แต่การเข้าตีนั้นถูกขับกลับมาอย่างรวดเร็ว จากนั้นอิสราเอลตีโต้ตอบที่แนวต่อระหว่างกองทัพอียิปต์สองกองทัพ ข้ามคลองสุเอซเข้าประเทศอียิปต์ และเริ่มรุกหน้าอย่างช้า ๆ ลงใต้และไปทางตะวันตกสู่นครสุเอซในการสู้รบอย่างหนักกว่าหนึ่งสัปดาห์ซึ่งทำให้ทั้งสองฝ่ายเสียกำลังพลมาก
วันที่ 22 ตุลาคม การหยุดยิงที่สหประชาชาติเป็นนายหน้าคลี่คลายอย่างรวดเร็ว โดยต่างฝ่ายต่างโทษอีกฝ่ายว่าละเมิด ในวันที่ 24 ตุลาคม อิสราเอลพัฒนาฐานะของตนอย่างมากและสำเร็จการล้อมกองทัพที่สามของอียิปต์และนครสุเอซ การพัฒนานี้นำไปสู่ความตึงเครียดระหว่างสหรัฐอเมริกาและสหภาพโซเวียต ผลคือ มีการกำหนดการหยุดยิงครั้งที่สองด้วยความร่วมมือตั้งแต่วันที่ 25 ตุลาคมถึงสิ้นสงคราม
สงครามนี้มีการส่อความกว้างขวาง โลกอาหรับซึ่งประสบความอับอายในการแตกล่าฝ่ายเดียวของพันธมิตรอียิปต์–ซีเรีย–จอร์แดนในสงครามหกวัน รู้สึกว่าได้แก้ตัวทางจิตใจจากความสำเร็จขั้นต้นในความขัดแย้งนี้ ในประเทศอิสราเอล แม้มีความสำเร็จทางปฏิบัติการและยุทธวิธีอันน่าประทับใจในสมรภูมิ แต่สงครามนี้นำให้มีการตระหนักว่าไม่มีการรับประกันว่าประเทศอิสราเอลจะครอบงำรัฐอาหรับในทางทหารได้เสมอไป ดังที่เคยเป็นมาตลอดสงครามอาหรับ–อิสราเอลครั้งที่หนึ่ง สงครามสุเอซและสงครามหกวันก่อนหน้านี้ การเปลี่ยนแปลงเหล่านี้ปูทางสู่กระบวนการสันติภาพต่อมา ข้อตกลงค่ายเดวิดปี 2521 ในภายหลังนำสู่การคืนคาบสมุทรไซนายให้ประเทศอียิปต์และการคืนความสัมพันธ์ ซึ่งเป็นการรับรองอิสราเอลอย่างสันติโดยประเทศอาหรับเป็นครั้งแรก ประเทศอียิปต์ยังตีตนออกห่างจากสหภาพโซเวียตต่อไปและออกจากเขตอิทธิพลโซเวียตโดยสิ้นเชิง
แซตเทอร์เดย์ไนต์ไลฟ์
จัสติซลีกพาร์ตวัน
Apoda
พระเจ้าสุริยวรมันที่ 1